cyanic-selkie/wikianc huggingface dataset:
Stjørdal kirke
Selve kirkelokalet er rektangulært, altså langkirke, og har 240 sitteplasser. Fondveggen er utsmykket av Edith Lundebrekke, alterutstyret (i keramikk) er ved Beathe Lund Kristiansen og liturgiske møbler er formgitt av Terje Hope.
Det er ikke kirkegård ved Stjørdal kirke; kirkegården ved Værnes kirke benyttes.
Roger Webster
Webster, som blant annet har spilt med både Black Dyke Band og Grimethorpe Colliery Band, regnes for å være en meget dyktig kornettist - om han nok ikke - ennå - regnes blant historiens ti fremste.
Drottningoffret
Handling
Elizabeth Meyer er helt innstilt på at Charlotte Ekeblad skal overta hennes stilling som partileder for Socialdemokraterna, mens Charlotte selv har begynt å fundere på om hun virkelig skal fortsette med politikken når hun samtidig har fått et tilbud om en sivil toppjobb. Elisabeth, som har innsyknet i Alzheimers, forsøker å skjule sin sykdom for alle sine partikamerater for å nå sitt mål med å få Charlotte til å overta innen hennes sykdom blir avslørt.
Musikk for bryllup og begravelser
Mottakelse
Etter premieren ved Filmfestivalen i Haugesund 18. august 2002, uttalte Klassekampen at filmen var publikumsvennlig, mye mer utadvendt og lettforståelig enn Straumes tidligere filmer. Dagsavisens Brita Møystad Engseth mente endog filmen var overtydelig, og ga den 2 av 6 stjerner, også fordi filmen var «uferdig og umoden». Avisa Nordlys derimot, anså den for kaotisk og for komplisert til andre enn et voksent publikum. Åpningsscenen med Fredrik Skavlan som gravende journalist var ifølge Dagens Næringsliv lite troverdig. Bergens Tidende fant filmen filmteknisk lekker, men at regissørens perfeksjonisme gikk på bekostning av innholdet. Også Dagbladet syntes filmen var lekker men tematisk banal og statisk (3 av 6). VG skrev at filmen var totalt uinteressant. Den tekniske utførelse ble av Per Haddal beskrevet som «musikalsk», idet han tror Straume kan bli en nordisk filmkunstner av format.
Pilades
Pilades er en slekt av billene i delgruppen (underfamilien) graveløpere (Scaritinae) i familiegruppen løpebiller.
Charles Whitman (massemorder)
Charles Joseph Whitman (født 24. juni 1941, død 1. august 1966) var en amerikansk ingeniørstudent ved University of Texas, og tidligere U.S. Marine og en massemorder som drepte 16 mennesker.
Peter von Danzig (skip)
Beneke
Tatt i betraktning hendelsesforløpet mot den meste kontroversielle episoden i storskipets historie, var det klart at Beneke ikke hadde hensikt om å gjenoppta stridighetene mot engelskmennene, men om å lansere angrep på nøytrale skip man visste var kommet til Kanalen. To florentinske handelsgaleier - «St. George» og «St. Andrew/St. Matthew» - hadde kommet fra Middelhavet til den flamske byen Brugge i desember 1472, hvor de siden losset om bord en last som besto av verdisaker og utsøkte kunstverk. Handelsgaleiene var benyttet som luksustransport i senmiddelalderen, ettersom de var meget rommelige seilfartøyer med en stor besetning av roere som kan fungere som væpnede menn under strid mot sjørøvere. Lite er kjent om de to nevnte galeiene, men skipstypen disse tilhørte, Galea de Fiandra («flamske galeier»), kunne frakte 130 tonn og var dobbelt så lang som et vanlig handelsskip på omtrent 48 meter (140 piedi, fot) lengde med over 50 rorbenker med tre mann hver. Medici-banken hyret disse to galeiene siden 1466 for handelsrutene mellom Pisa, Brugge og London, og hadde burgunderhertugens beskyttelse. For å garantere nøytraliteten var galeiene gitt farger og flagg som signalisert at de var under burgundisk beskyttelse.
Bob Crow
Han har beskrevet seg selv som en kommunist med flere sosialistiske innslag, og han regnes som en del av den såkalte "Awkward Squad" – den løse grupperingen av venstreorienterte fagforeningsledere som kom til makten i flere foreninger ved en rekke valg i starten av 2002. Etter at han ble leder for RMT har medlemskapet i denne fagforeningen økt fra cirka 57 000 i 2002 til mer enn 80 000 medlemmer fem år senere, noe som har gjort den til en av de raskest voksende fagforeningene i Storbritannia.
Bob Crow var en stor støttespiller og forkjemper for Palestina og palestinernes sak i mange år. Var fordømt det israelske angrepet på Gaza i 2009. Crow bodde i Woodford, Greater London, sammen med hans partner Nicola Hoarau, som han hadde en datter, født i august 1993, sammen med. Han hadde en annen datter, Kerry Anne Crow, fra hans tidligere ekteskap med Geraldine Horan. Han har støttet Millwall Football Club siden han var liten gutt.
Aadel Lampe
Politikk og aktivisme
Lampe var opprinnelig medlem av Venstre, men ble senere aktiv i Frisinnede Venstre. Hun var vararepresentant til Stortinget for Christiania i perioden 1922–1924, innvalgt på Høyres og Frisinnede Venstres fellesliste ved Stortingsvalget 1921. Valget var første gang en kvinne ble innvalgt som fast representant: Karen Platou som stod foran Lampe på den samme listen i den samme valgkretsen; Lampe var en av fire kvinnelige vararepresentanter innvalgt det året og dermed blant de første kvinnene valgt til Stortinget.
Strangalia
Strangalia er en slekt av biller som hører til underfamilien blomsterbukker i den artsrike familien trebukker.
Utseende
Små til ganske store (gjerne 10-25 mm), slanke og ikke påfallende hårete trebukker, grunnfargen er som oftest svart eller gulbrun, mange med gule eller rødlige tegninger i alle fall på dekkvingene. Hodet er fremoverstrakt og relativt lite, pronotum minst så langt som bredt og sterkt hvelvet. Antennene er vanligvis kortere enn kroppen. De har en tydelig, innsnørt "hals" bak på hodet. Dekkvingene er nokså sterkt avsmalnende bakover og dekker vanligvis hele bakkroppen hos hannene, hos hunnene kan de bakerste bakkroppsleddebe stikke ut bak. Beina er lange og slanke. Mange arter er ganske fargerike, en god del er farget i gult og svart og er grove etterligninger av veps.
Boel Westin
Faglig virksomhet
Westin har etablert seg som internasjonal ekspert på Tove Janssons forfatter- og kunstnerskap og skrev den første doktoravhandlingen om Jansson, Familjen i dalen (1988). Senere kom også den første biografien: Tove Jansson. Ord, bild, liv (2007). Biografien er senere oversatt til seks språk. Westin hadde, som første forsker, tilgang til Tove Janssons arkiv, og hennes forskning har gitt ny kunnskap om Tove Jansson og hennes kunstnerskap. Westin skrev sin første akademiske artikkel om Jansson allerede i 1974, og har også, sammen med Helen Svensson, publisert en samling av Tove Janssons brev: Brev från Tove Jansson (2014).
Europas historie 1789–1914
Europas historie 1789–1914 var en periode preget av nasjonalisme, fremvoksende nye ideologier, imperialisme, militarisme og politiske omveltninger. De første årene var dominert av revolusjon og forandringer, deretter ble Europa involvert i Napoléon Bonapartes kriger. Med Napoléon kom også mer liberale ideer, og flesteparten av landene og områdene han la under seg, ble modernisert både intellektuelt og administrativt. Da Napoléon ble beseiret i slaget ved Waterloo i 1815, prøvde konservative krefter å gjenskape Europa slik det var før den franske revolusjonen, men liberale krefter flere steder beveget Europa i motsatt retning.
Den industrielle revolusjonen
I tiden rundt den franske revolusjonen var det svært få byer i Europa som hadde over 50 000 innbyggere. Urbaniseringsprosessen hadde heller ingen direkte sammenheng med utvikling av industri eller andre grunner til økt jobbtilbud i byene. På denne tiden hadde Italia, Spania og områder på Balkan større urbanisering enn Frankrike og Storbritannia. I Storbritannia foregikk forlagssystem slik at rike folk i byene betalte bønder for å bedrive håndarbeid, og produktene ble sendt videre til handelshus. Omtent 4,2 millioner briter bedrev slik industrihåndverk, og over en tredjedel av disse var involvert i veving og spinning. I 1760-årene begynte flere oppfinnelser å dukke opp for å effektivisere produksjon. Først ute var Spinning Jenny, en spinnemaskin som kunne ha 16 spoler, mot en vanlig spinnemaskins ene. Dette firedoblet effektiviteten. Andre, mer moderne utgaver av spinnemaskinen var mulemaskinen og selfaktoren.
Den første franske revolusjonskrigen (1792–1797)
Imidlertid fikk den franske revolusjonen en ny vending fra og med 1791. Ledende intellektuelle og politikere som tidligere hadde ønsket den franske revolusjonen velkommen, ble sjokkert etter behandlingen kong Ludvig XVI fikk. I 1792 valgte det nye franske regimet å komme fiendene i forkjøpet gjennom å erklære Østerrike krig – riktignok bare Østerrike, ikke resten av Det tysk-romerske rike. Også kongedømmet Sardinia ble erklært krig.
Napoleonskrigene (1799–1815)
Napoléon lyktes i å komme seg ut av Egypt ved å lure den britiske flåten. Han var raskt og uventet tilbake i Paris. Der samarbeidet han med Emmanuel-Joseph Sieyès, en revolusjonær abbed som blant annet sto bak verket «Hva er tredjestanden?» i tillegg til at han i begynnelsen av revolusjonen var instrumentell både i dannelsen av Nasjonalforsamlingen og Grunnloven. Napoléon og Sieyès var begge desillusjonert med Direktoriet. Direktoriet var da ute av stand til å gjøre noe med den politiske fraksjoneringen og de påfølgende opprørene som foregikk i Frankrike. Da de økonomiske problemene som kom som følge av kaos og lang krigføring heller ikke ble taklet, gjennomførte Napoléon og Sieyès et statskupp. Kuppet ble ønsket velkomment. Det nye styret ble en ny republikk med tre konsuler, der Napoléon var førstekonsul.
Italia blir fransk, Det tysk-romerske rike oppløses, Amerika oppgis (1800–1806)
I 1802 inngikk Frankrike også fred med Storbritannia. Selv om de allierte styrkene hadde stoppet Napoléon, hadde de i liten grad lyktes i å stå sammen. Med Frankrike borte var nå Russlands kontakt med Middelhavet ikke lenger hindret av Frankrikes dominans, men av Storbritannias. Østerrike ble tvunget til fred med Frankrike, og det medførte nå at også Storbritannia gjorde det. Av de tre allierte var bare Russland formelt i krig med Frankrike, men de gjorde lite. Napoléon var nå president i Den italienske republikk og i kort tid også leder i Den helvetiske republikk før den brøt ut i borgerkrig. Han var også involvert i reorganiseringen av Det tysk-romerske riket, om enn indirekte. Etter at Napoléon hadde utvidet Frankrike til Rhinen, måtte fyrster og hertuger som hadde mistet land kompenseres. I Det tysk-romerske rike var det i hovedsak kirkeområder som ble gitt til disse adelige. I tillegg bestakk tyske prinser med land Frankrike, slik at Napoléon skulle legge sin vekt bak dem. Dette medførte især at områder med store gullreserver som Preussen, Bayern, Baden og Württemberg ble enda større på bekostning av mindre stater og kirkeområder. Det tysk-romerske riket var i oppløsning for egen maskin.
Napoléons nedgang og fall (1812–1815)
Storbritannia var isolert. Deres avanserte industrialisering gjorde at de ikke var avhengige av Europa, og Europa var heller ikke avhengige av dem. USA var en nøytral part, men de hadde problemet at de ikke kunne handle med den ene parten uten å fornærme den andre. Det endte til slutt med at USA handlet med Europa, noe som førte til en relativt poengløs krig fra 1812 til 1815. Imidlertid hadde den kontinentale strategien som mål å gjøre Frankrike til dominerende også kommersielt. Den mislyktes, og dette skapte fiendtlige holdninger mot Napoléon flere steder i Europa. På tross av at mangelen på britiske varer førte til at handelen av varer i mesteparten av kontinentet økte betraktelig, inkludert tyske maskinmaterialer, dansk ull og italiensk klesproduksjon, lyktes ikke det kontinentale markedet helt å dekke behovet. Dette ble spesielt et problem i Øst-Europa, som i stor grad var avhengig av britiske produkter.
Mentalitetskampen
En ny tanke som ble født av Wienerkongressen ble Den europeiske samklang, en allianse mellom særlig Østerrike, Preussen og Russland, som skulle sikre fred gjennom opprettholdelse av status quo. Dette betydde at de ikke ville akseptere revolusjoner, flytting av grenser eller opprørstendenser – alt for å unngå en ny Napoléon. Denne samklangen fikk seg en rekke prøver. For selv om de konservative hadde vunnet krigen, var det et stykke igjen for å bekjempe de liberale ideene. Konservative brukte anti-franske følelser og en generell skepsis mot universalløsninger for alt de var verdt. Et annet av våpnene de konservative brukte, var å gi religiøs inderlighet en stor posisjon. Det ble skapt et kunstig skille mellom denne religiøse bevegelsen og liberale ideer. I tillegg ble Immanuel Kant og Georg Wilhelm Friedrich Hegel brukt som de nye filosofene: Kant satte grenser for fornuftens resonnement, og mente at visse interne strukturer gir oss fordommer om hva vi forventer å se (a priori), mens Hegels historieforståelse så monarkiet som syntesen, en sammenslåing av det beste fra despotiet og aristokratiet.
Konservativt og ustabilt: Spania og Portugal
Opprørene i Latin-Amerika kom rundt 1820. Da hadde fransk okkupasjon og den påfølgende konservative lederstilen til Ferdinand VII gjort Spania så fattig at de ikke hadde råd til å mønstre en stor hær til å bekjempe opprørerne. Hæren lyktes i noen grad, og viste ingen nåde mot rebellene, noe som gjorde rebellene enda sikrere i sin sak. I Spania hadde Ferdinand VII ignorert mange frihetskjempende soldater og geriljakrigere, og disse ble drevet mer mot liberale verdier og mot 1812-grunnloven. I tillegg kom en rekke revolusjonære fra Italia, et annet land med konservative og reaksjonære som slo hardt ned på liberale. Også franske liberale kom til Spania. På grunn av kongens svake stilling ble Spania et fristed for liberalere. Frankrike var svært skeptisk til denne utviklingen, og sendte en hær til Spania for å gjenopprette roen. Soldatene ble ofte mottatt som helter i Spania, da liberale grunnlovsforkjempere fra både Spania og Italia hadde gjort seg upopulære for lenge siden. Ferdinand VII fikk tilbake makten og gjennomførte blodig hevn på sine motstandere, som enten ble kastet ut, fengslet eller brutalt henrettet.
Den gryende nasjonalismen (1815–1848)
Av alle «ismene» var den mest dominerende nasjonalismen. Den spredte seg rundt om til hele Europa, og om det i begynnelsen i mange land var en bevegelse for adel eller nyrikt borgerskap, ble den en folkebevegelse i løpet av perioden. Det var i hovedsak to retninger for utviklingen av nasjonalismen. Den første var den plutselige handlingen som medførte enten suksess eller oppløsning. Den andre var en strømning som vokste sakte, men som ikke førte til en seriøs handling. Her igjen var den italienske nasjonalismen spesiell, fordi strømningen ble til svært konkrete retninger, men dermed også splittende mellom hvilken som var riktig. I Tyskland og Øst-Europa var fokuset mer på en folkelig samling.
Politisk utgreining (1848–1871)
Perioden fra revolusjonen i 1848 og Pariskommunens fall i 1871 var en svært aktiv politisk periode. Ideologier på begge sider av det politiske spektrum utviklet seg i forskjellig retning basert på de mange vitenskapelige og filosofiske retningene, med viktige skikkelser som Karl Marx, John Stuart Mill, Charles Darwin og Auguste Comte. Venstresiden begynte i stadig større grad å organisere seg i grupper, som de mange internasjonale møtene. De liberale kreftene var imidlertid i hovedsak representert av enkeltindivider. I begge tilfellene var Storbritannia lenge et naturlig utgangspunkt, ettersom de hadde de minst strenge reglene for ytringsfrihet.
Italias samling (1856–61)
To andre viktige hendelser skjedde videre i 1861. For det første ble Italia skapt gjennom et møte i parlamentet i Torino i 1861, der Sardinia-Piemonte ble gjort om til kongedømmet Italia, og Victor Emmanuel II ble kronet til konge av Italia. Den andre viktige hendelsen var at i juni samme år døde Cavour som følge av sykdom.
Tysklands samling (1862–1871)
Selv om forsøket på å samle Tyskland gjennom Frankfurtparlamentet hadde gått dårlig, begynte tyske byer å utvikle seg markant innen industrialisering og urbanisering. Som et resultat av den britiske Tory-regjeringens oppmykning av lovene i 1820-årene, hadde utvikling lik den industrielle revolusjonen i Storbritannia nådd Tyskland. Fra 1848 til 1857 ble produksjonen av kull og jern økt drastisk; kull fra 25 til 62 millioner taler, og jern fra 24 til 28 millioner taler. I Preussen, som nå dekket store deler av Det tyske forbund, økte jordarealet fra 26,5 % til 52,4 %, en nær dobling. Lønningene økte etter hvert mer enn prisstigningen, og optimisme spredte seg til bankene, som villig lånte ut til foretak. Den kraftige økningen i jordareal styrket junkerne, mens den store økningen i industri styrket borgerklassen. I begge tilfellene ble det behov for mer arbeidskraft, og det betydde igjen en økt arbeiderklasse. Preussen var på ingen måte et progressivt land, og det ble en politisk utfordring da borgerklassen krevde mer i liberalismens navn og arbeiderklassen det samme i radikalismens og sosialismens navn.
Krigen mot Frankrike (1870–1871)
Da nyhetene nådde Paris, forlangte de at dette øyeblikkelig måtte trekkes. Frankrikes ambassadør til Preussen møtte Preussens konge i Bad Ems og forlangte at Leopold måtte avstå. Avståelsen kom et par dager senere. Imidlertid var ikke den franske regjeringen ferdig med saken, og de ba igjen om at kongen skulle forsikre at ingen av Hohenzollern-familien skulle takke ja til den spanske tronen. Det kunne ikke kongen gå med på. Wilhelm I sendte den såkalte Emsdepesjen som beskrev i detalj samtalen mellom de to. Bismarck publiserte deler av den slik at det tyske folk opplevde ambassadøren, og i forlengelsen Frankrike, som fornærmende overfor kongen, mens på fransk side fremsto det som om Frankrikes ambassadør hadde blitt ignorert. Begge sider ble svært indignerte, og enda Spanias trone allerede var ordnet opp i, erklærte Napoléon IIIs regjering Preussen krig.
Utvandringsbølgen
For enkelte land var det enkle grunner til emigrasjon. I Irland hadde det vært en stor hungersnød i 1845–1849, men antallet emigranter fortsatte i lang tid etterpå. Tyskere forlot Det tyske forbund med 420 000 i 1840-årene, men 1,8 millioner forlot landet i 1880-årene, da økonomien var god, velferdsordninger tok vare på arbeidere og mattilgangen var bedre enn på lenge. I Sverige var også økningen markant i perioden i årene 1870 til 1890. Nordmenn var mer spredt utover, men de hadde et langt høyere antall emigranter per innbygger enn både Sverige og Storbritannia. På Island forlot 15 000 innbyggere landet av en total befolkning på 75 000. Danmark hadde langt mer dyrkbar jord ettersom de hadde varmere vintre, mangel på fjell og beskjedne skoger. Dette kan ha vært grunnen til at de hadde langt færre emigranter. Østerrike-Ungarn hadde også en jevn strøm av emigranter, fra 183 000 i 1860-årene til 496 000 i 1890-årene. Spanjolene begynte sent, først i 1880-årene startet emigrasjonen derfra, og det var først rett før første verdenskrig, i perioden 1904–1915, at den store bølgen på omtrent 1,7 millioner fant veien til Sør-Amerika.
Europa og Midtøsten: Russland, Det osmanske rike og panslavisme (1871–1878)
Det osmanske rike hadde gått nedover siden 1700-tallet. Landet skilte seg på mange måter fra de moderne europeiske landene. Det var ingen klar religiøs enhet, likhet for loven ble ikke praktisert, en sekulær stat eksisterte ikke, og de lå bak Europa innen vitenskap, teknologi og humanitær og administrativ innsats. De hadde mistet Ungarn i 1699 og Hellas i 1829. Serbia og Romania var nominelt under dem, men i praksis var de selvstyrte. Algerie ble styrt av Frankrike, og Saudiene, et arabisk dynasti, styrte over Arabia. Egypt var også langt på vei selvstendig. Imidlertid var Det osmanske rike fortsatt stort i 1850-årene, og med støtte fra Frankrike og Storbritannia hadde de lyktes i å holde arvefienden Russland på en armlengdes avstand. Akkurat som Russland – og også Japan, Canada og USA – prøvde også Det osmanske rike å bruke perioden fremover på å oppnå intern styrke gjennom modernisering.
Kappløpet om Afrika (1884–1899)
Kappløpet om Afrika sto i hovedsak mellom Storbritannia og Frankrike. Storbritannia tok over kontrollen over Egypt til Frankrikes misnøye. De svarte med å kontrollere Tunisia i tillegg til Algerie, og å bevege seg inn i Marokko, nå til britenes misnøye. Britene forsynte seg av Nigeria, mens Frankrike tok Vest-Afrika. I 1889–1890 ble avtaler mellom Storbritannia og Frankrike signert der grensene ble klart definert. Et klønete forsøk av en tysk eventyrer medførte at Tyskland først fikk kontroll over Zanzibar, men så byttet det til seg mot Helgoland i Nordsjøen. Et langt mer ambisiøst prosjekt ble startet av diamantmogulen Cecil Rhodes. Rhodes var sterkt eventyrlysten, rasistisk, og hadde klokkertro på «den angelsaksiske rases overlegenhet». Hans drøm var et britiskkontrollert område «fra Kapp til Kairo». Resultatet av et slags samarbeid mellom Rhodes og den britiske regjeringen ble at en rekke områder i Afrika ble britiske protektorater.
Balkan: Krig om selvstendighet (1908–1914)
I seg selv var dette uproblematisk, men Østerrike-Ungarn regnet med at å få total kontroll over Bosnia var umulig om Det osmanske rike fornyet seg nok, og Russland, som hadde tapt mot Japan i 1905, valgte å fokusere på Konstantinopel igjen. Dette medførte at Russland og Østerrike-Ungarns utenriksministre møttes i hemmelighet for å planlegge en politisk fremgangsmåte. De ville innkalle til en internasjonal konferanse der Russland ville støtte Østerrikes krav til Bosnia, og Østerrike-Ungarn Russlands krav om å åpne Bosporos for russiske krigsskip. Østerrike-Ungarn ventet imidlertid ikke på konferansen, og annekterte Bosnia. Dette gjorde serberne rasende, siden de ville samle sør-slaverne i ett rike. Russland på sin side kunne ikke gjennomføre noen åpning av Bosporos ettersom de var alliert med de to stormaktene som mest var imot at dette skulle skje, nemlig Storbritannia og Frankrike. Det var et slag i ansiktet på Russland, og opinionen var opptatt av at Russlands «lillebror» Serbia hadde blitt forbigått. Russland hadde imidlertid blitt svekket av revolusjonen i kjølvannet av massakreringen av de protesterende i St. Petersburg, og av Japan i krigen. De hadde derfor lite å gjøre utover å akseptere Østerrike-Ungarns trekk.
I 1911 bestemte Italia seg for å gå til krig mot Det osmanske rike, og de vant Tripoli og Dodekanesene, inkludert Rhodos. Denne tyrkiske ydmykelsen ga slaverne og grekerne vann på mølla, og i 1912 erklærte Bulgaria, Hellas og Serbia sin egen krig mot Det osmanske rike. De vant, men Bulgaria fremsto som grådig for de andre, og i stedet samarbeidet Hellas, Serbia, Romania og Tyrkia mot Bulgaria i en påfølgende krig der Bulgaria ble beseiret. På tross av beseiringen, ble Bulgaria selvstendig. Det ble også Albania som et kompromiss ettersom både Hellas, Østerrike-Ungarn og Serbia ville det slik. Til tross for at Serbia fikk utvidet området sitt, ble de provosert av at Albania ble selvstendige. Det hindret Serbia i å ha kontakt med havet. Også Russland ble provosert, men de var fortsatt ikke i stand til å gjøre noe med situasjonen.
Provokasjoner og Dreadnaughts – britene velger side (1905–1907)
Dreadnought trengte ikke mindre kanoner, ettersom farten og rekkevidden til kanonene gjorde at den ville kunne angripe skip på lang avstand, og mindre kanoner handlet mer om nærkamp. Britene hadde lært mye av den russisk-japanske krigen, og konkluderte med at Japan vant i stor grad på grunn av fart. For at fart skulle kunne fungere, måtte en nyvinning til. Nyvinningen ble en dampturbin, noe som gjorde at HMS «Dreadnought» kunne gå mye raskere. Også panser ble lagt til i større antall enn tidligere. Skipet, som kommuniserte elektrisk til kanonene og dermed gjorde avfyringen langt mer presis, omdefinerte marinen slik at alle tidligere skip ble utdatert og omtalt som «før-Dreadnoughter». Det startet også en Dreadnought-feber som sterkt påvirket den liberale regjeringen, som ønsket å kutte i pengebruken til marinen. Det ble oppsummert av daværende innenriksminister Winston Churchill da han sa at «Marinen forlangte seks skip, økonomene tilbød fire, så vi gjorde et kompromiss på åtte».
Tobia Bocchi
Tobia Bocchi (født 7. april 1997) er en italiensk friidrettsutøver som konkurrerer i tresteg.
Einar Koefoed
Einar Koefoed (født 22. mars 1942) er en norsk seiler.
Jordmorpadde
Ernæring
Jordmorpadda kommer bare ut om natten fra sitt gjemmested for å søke etter mat. Padda bruker i hovedsak tuppen av sin lange og klebrige tunge til å plukke opp byttedyr, den jakter på biller, gresshopper, fluer, skolopendere, maur og tusenbein. Rumpetroll lever derimot av vegetabilsk materiale, mens de yngre paddene spiser det samme som de voksne bare i mindre størrelser.
Alytes cisternasii
Geografisk område: Denne arten finner vi i sør og øst Portugal, og sør og vest Spania. Man kan finne dem på en høyde mellom 100 og 1300 moh.
Alytes dickhilleni
Geografiske område: Den befinner seg på en høyde opp til 2140 moh. på fjellene i Sørøst-Spania.
Alytes muletensis
Geografiske område: Den mallorkanske jordmorpadden er registrert i Sierra de Tramuntana i nordlige Mallorca i Balearene, Spania. på en høyde fra 10 til 850 moh.
Alytes obstetricans
Geografisk område: Den "vanlige" jordmorpadden er spredt over et langt større geografisk areal enn de andre artene, noe som forklarer hvorfor den har fått navnet "vanlig" jordmorpadde. Padden finner man i flere land i sentral Europa som Belgia, Frankrike, Tyskland, Luxemburg, Nederland, Portugal, Spania og Sveits. Avstanden strekker seg fra den nordlige halvdelen av Portugal og Spania, gjennom Frankrike, til sør Belgia, sørøst Nederland, Luxemburg, vest og nord-sentral Tyskland, og vest og øst Sveits. Den skal også være etablert i Storbritannia.
Slaget ved Avarajr
Etterspill
Armensk motstand fortsatte i tiårene etter slaget, og ble ledet av Vardans etterfølger og nevø, Vahan Mamikonjan. I 484 underskrev sasanidiske Sahag Bedros I Nvarsak-avtalen, som garanterte de kristne armenerne religiøs frihet og gav et generelt amnesti med tillatelse til å oppføre nye kirker. Derfor oppfatter armenerne slaget ved Avarajr som en moralsk seier. St. Vardans festdag regnes som en helligdag av armenere, og er en av de viktigste nasjonale og religiøse dagene i Armenia.
Jean-Marc Ayrault
Biografi
Aurault har sittet i den franske nasjonalforsamlingen siden 1986, siden 1997 har han vært parlamentarisk leder for det franske sosialistpartiet, PS. Gjennom denne posisjonen har han hatt et nært samarbeid med François Hollande.
Valhalla (tegnefilm)
Filmens produksjon medførte den til da største budsjett-overskridelse i dansk filmhistorie. Likevel solgte flere billetter enn noen annen dansk film det året, og tegnernes erfaringer dannet grunnlag for en oppblomstring av den danske animasjonsfilm-bransjen.
Handlingsreferat
Odin hører på hva de har å si, men kaster dem ut etter at Quark plager det avskårne hodet til Mimir. Barna løper ut i skogen. hvor de bygger deres eget lille trehus. Men Tjavli får besøk av de to ravnene til Odin, Hugin og Munin. De to ravnene leder Tjalvi til en hellig brønn hvor de presenterer ham for visjoner om fremtiden. Men plutselig dukker Thor opp, og bringer barna tilbake til Bilskirnir med makt. han krever også at Loki returnerer gutten til Utgard. De reiser sammen til Utgard, hvor jotun-kongen tilbyr å ta Quark tilbake. Men bare hvis Loki og Thor klarer å vinne en rekke utfordringer.
Ragnhild Kaarbø
Privatliv
Ragnhild Kaarbø giftet seg aldri. Hun var ansett som bohem, og da hun i 1930-årene slet økonomisk og var nødt å bo på atelieret sitt i Oslo, nektet hun å motta økonomisk støtte fra sin velstående familie.
Marrisp
Den blir 15–35 cm høy. Bladene er 1,5–3 cm brede og samlet i en grunnstilt rosett. Den har tuevekst og frøreproduksjon. Frøene spres med havstrømmer. Arten vokser i havstrandeng. Stengelen er nesten rund og forgreinet bare ovenfor midten. Blomstringstida er juli–september. Blomsterstanden er tett med 5–8 blomster pr. cm. Begerrøret er hårete nederst, og pollenknappene er gule.
Utbredelse
Spredning til Norge har høyst trolig skjedd med havstrømmer fra Sverige eller Danmark flere ganger. Marrisp er ellers vidt utbredt på kystene av Middelhavet og Vest-Europa nord til Vest-Sverige. Den er utbredt langs kystene av Europa fra Norge og den svenske vestkysten til Tyrkia, og den finnes også på Azorene.
Rødlistevurdering
Marrisp vurderes i 2021 som livskraftig (LC), til tross for svært begrenset utbredelse. Årsaken er at arten synes å under spredning inn i landet og i økning, og det kan allerede være over 2000 individer i landet. Dette er en oppgradering fra vurdering som sårbar (VUº) i forrige vurderingsrunde (den gang oppgradert fra sterkt truet, EN, på grunn av sterke indikasjoner på innspredning fra utlandet. Nå er den allerede livskraftig i landet, uavhengig av videre innspredning (men denne skjer sikkert fortsatt).
Skal det vere ein dans?
Skal det vere ein dans? er en norsk TV-film, regissert av Oddvar Bull Tuhus. Dreieboken ble skrevet av Bull Tuhus og Bjørn Aass. Jan Hogne Sandven var dramaturg. Manuset bygde på Rolf Sagens roman Mørkets gjerninger, utgitt i 1976. Skal det vere ein dans? ble sendt i Fjernsynsteatret 2. september 1986.
Bymålslaget
Bymålslaget ønsket å utvikle norsk språk ved å justere det danske bokmålet i samsvar med talemålet i de norske byene. Knud Knudsen (1812–95) var rektor ved Oslo katedralskole og kalles ofte det norske bokmålets far. Da han døde, gav en stor gave til videreføring av dette arbeidet. Denne arven forvalter Bymålslaget. Pengene brukes til å gi ut Knudsens egne skrifter, samt støtte annet arbeid som er i samsvar med det språkpolitiske programmet hans. Bymålslaget og Oslo katedralskole har satt opp en minnesten over ham på Vår Frelsers gravlund i Oslo.
Slettebakken skole
Slettebakken skole er en kommunal barneskole på Slettebakken i Årstad bydel i Bergen. Skolen ble bygget i flere trinn, og stod ferdig til bruk 24. august 1957. Den eldste delen rommer i dag den engelskspråklige privatskolen International School of Bergen (ISB). Øvrebø barnehage er også på skoleområdet. Slettebakken skole er baseskole for morsmålslærere.
Skolen har plass til 400 elever (650 med ISB).
Aleochara villosa
Aleochara villosa er en bille av den artsrike slekten Aleochara som igjen hører til den store underfamilien Aleocharinae i familien kortvinger (Staphylinidae). Det er beskrevet over 400 arter, 26 av dem er funnet i Norge.
Andrew Landry
Andrew Landry  (født 7. august 1987 i Port Neches i Texas) er en amerikansk profesjonell golfspiller på PGA-touren.
22. april 2018 vant han sin første PGA-tourseier under Valero Texas Open, og gjentok bedriften to år senere under The American Express.
Sigurd Fr. Herbern
Fra 1942 til 1944 hadde han ansvaret for den illegale avisen For konge og fedreland.
Queensrÿche (album)
Bandet gikk på turne etter utgivelsen, og de åpnet for Quiet Riot, Ronnie James Dio og Twisted Sister. Turneen var ferdig i november, og bandet begynte kort tid etter å gjøre klar for den første fullengde album, The Warning.
Michael Aris
Michael Vaillancourt Aris (født 27. mars 1946 i Havanna på Cuba, død 27. mars 1999) var en britisk akademiker som spesialiserte seg på bhutansk, tibetansk og himalayisk kultur og skrev mange bøker om buddhismen i de regionene. Han var gift med Aung San Suu Kyi. Tvillingbroren Anthony Aris ble også ekspert på Tibet.
Etter sin universitetseksamen tilbragte han seks år som privatlærer for kongebarna i Bhutan. Han underviste senere i asiatisk historie ved Universitetet i Oxford. I 1972 giftet han seg med Aung San Suu Kyi, som han traff under sine studier.
Yun Young-sook
Young-sook ble olympisk mester i bueskyting ganger under Sommer-OL 1988 i Seoul. Hun var med på det sørkoreanske laget som vant lagkonkurransen i bueskyting for damer foran. De andre på laget var Kim Soo-nyung og Wang Hee-kyung. I den individulle konkurransen kom hun på tredjeplass bak sin landsmann Kim Soo-nyung og Wang Hee-kyung.
Aaron Samuel
Han kom til Sarpsborg fra Vålerenga Fotball i 2013 der han hadde spilt ett år.
Chalukya-dynastiet
De østlige chalukyaer
Etter Pulakesi IIs død ble det østlige chalukya-dynastiet et uavhengig kongedømme i det østlige Deccan. Dette dynastiet, som var nært beslektet med de tidligere calukyaene styrte fra sin hovedstad Vengi (i dag nær Eluru i Vest-Godavari; ble senere flyttet til Rajamahendravaram) fram til det ellevte århundre, og har derfor blitt kjent som Vengi-chalukyaene. De østlige chalukyaene styrte over deler av dagens Andhra Pradesh i omtrent 500 år, da riket ble absorbert av det tamilske Cholariket i omtrent 1130. Etter dette fortsatte de østlige chalukyaene å styre riket under cholaenes beskyttelse fram til 1189, da det vestlige riket gikk under.
Olavskoret
Nedleggelse
I november 2008 ble Olavskoret nedlagt samtidig som organist Magnar Mangersnes fylte 70 år, og han ble dermed nektet å fortsette som domkantor i Bergen domkirke av Den norske kirke. Den siste konserten med koret var 1. november 2008 med også hjelp fra Førde guttekor og fra Olavskorets manns-stemmer. Koret var før det ble nedlagt Bergens eneste guttekor, men etter nedleggelsen ble det startet et nytt kor i Grieghallen med Håkon Matti Skrede som dirigent, og de fleste av guttene fra Olavskoret gikk over til det nye koret.
Færøyenes nasjonalmuseum
Kulturinspirerte frimerker
Sankt Olavskirken i Kirkjubøur har inspirert en rekke Færøyske frimerkeserier. Frimerkeseriene under er gravert av Czesław Słania.
Howard Snell
I 1995 ble Howard Snell tildelt Iles-medaljen for betydelige bidrag til brassbandbevegelsen.
Cussolenis
Utseende
Middelsstore (ca. 10-13 millimeter), avlange, sylindriske, svarte smellere, dekkvingene kan være rødlige. Kroppsformen kan overflatisk minne om store barkbiller. Hannene har korte, kamformede antenner. Pronotum er sylindrisk, tett og krfatig punktert med en fin midtfure. Beina er ganske korte, leggene (tibiae) utvidete, føttene ganske tynne.
Røsslyngedderkopp
Røsslyngedderkopp (Dictyna arundinacea) er en edderkopp som tilhører familien ullspinnedderkopper. Den er den vanligste norske arten i slekten Dictyna. Den finnes utbredt i Sør-Norge nord til Nordland.
Røsslyngedderkopp spinner et lite edderkoppnett av fin edderkoppsilke, rundt tørre plantestilker, ofte røsslyng eller i tuppen av furugreiner. Nettet består av såkalt cribellat silke noen særlig fine, krusete tråder. Nettet blir forsterket daglig og blir etterhvert ganske tett. Hannen leter seg fram til hunnens nett, og bor sammen med henne i flere uker etter paringen, inntil hannen dør og vanligvis blir spist av hunnen. Kjønnsmodne (imago) individer finnes fra vår til seint på sommeren.
Kyklopisk mur
Omtale fra antikken
Moderne arkeologer benytter «kyklopisk» i en mer begrenset mening enn beskrivelsen til Pausanias. Mens den antikke geografen tilskrev alle befestninger i Tiryns og Mykene, også den kjente Løveporten, til kyklopene, er det kun de delene av murene hvor steinene ikke er bearbeidet som kalles for kyklopisk i henhold til dagens arkeologer. Fotografiet over viser forskjellen mellom kyklopisk murverk (vist i den blå ruten til høyre) og den mer forseggjorte Løveporten til venstre for denne.
Grorud Tekstilfabrik
Fabrikken bygde også flere arbeiderboliger like ovenfor fossen. To av disse er bevart, og står i Sagstuveien 1 a og b.
Mette Halskov Hansen
Mette Halskov Hansen har vært gjesteforsker ved Zhejiang Universitet, Chinese University of Hong Kong, Academia Sinica (Taiwan), og Stanford Universitet. Hun har ledet flere større forskningsprosjekter, blant andre prosjekter støttet av Norges Forskningsråd som for eksempel de tverrfaglige "The Chinese Individual" om individualisering i Kina; "Airborne" om de menneskelige og politiske dimensjonene av luftforurensing i Kina, og "Transsustain" om det globale potensialet i spirituelle miljøbevegelser i Asia. Hun har gitt ut en rekke bøker og artikler internasjonalt, men også en norsk populærvitenskapelig bok sammen med Stig Thøgersen fra Aarhus Universitet, og Koen Wellens fra Universitetet i Oslo.
Sander Vossan Eriksen
2020/21
Vossan Eriksen debuterte i verdenscupen den 22. november 2020, med en 13.-plass. Under VM i skiflyging 2020 kom han på 28.-plass, etter fire hopp på 207, 208, 172,5 og 198 meter.
Fredfoss Uldvarefabrik
Fredfoss Uldvarefabrik var en tekstilbedrift som lå på Hedenstad utenfor Vestfossen i Øvre Eiker i Buskerud. Den ble etablert i 1895 og var i drift fram til i 1966. Fabrikken produserte ullvarer. Dette var blant selskapene som i 1916 gikk med i produsent- og markedsførings-fellesskapet De Forenede Ullvarefabrikker.
Theresa Mays regjering
Liste over ministre
Ministre med rang av minister of state:
Birhane
Birhane fra tysk bierhahner en løs tappekran til å skru inn i øltønner eller andre beholdere. De er laget av metall, gjerne messing.
I en del bygder som Sunndal, Oppdal, Meldal, Rennebu og Selbu har birhane også vært overført som betegnelse på vannkran når de fikk innlagt vann på gårdene.
Batteriveita
Batteriveita fikk sitt navn i 1830 og er oppkalt etter General von Kroghs batteri som ble anlagt i Sanden rett øst for dagens Skansenbrua i 1807. Dette batteriet var en del av byens sjøforsvar og ble etablert under Napoleonskrigene, hvor Danmark-Norge var i allianse med Frankrike og hvor frykt for angrep av den engelske marine var overhengende. Et krutthus for dette batteriet ble oppført ved dagens Sandgata 55, som ligger mellom Batteriveita og Batterigata, hvor rester av krutthuset er bevart som en del av kjelleren til dette huset.
Nordfjorden (Hasvik)
Nordfjorden (Hasvik) kan vise til:
Martin Olsen (Oslogjengen)
Krigsinnsats
Martin Olsen fikk 18. februar 1944 beskjed om at han måtte senke et skip i Skiensfjorden på to dagers varsel. Olsen og hans gode lokale kontakter under ledelse av Kjell Staal Eggen organiserte og tilrettela alt på denne korte tiden. Båten de skulle sprenge skulle frakte tungtvann fra Vemork til Tyskland, men aksjonen i Skien kunne avblåses. Tidlig 20. februar 1944 var allerede tungtvannet sunket til bunns i Tinnsjøen.
Stranraer FC
Stranraer Football Club er en halvprofesjonell fotballklubb fra byen Stranraer i regionen Dumfries and Galloway sørvest i Skottland. Klubben spiller i 2008/09-sesongen i Second Division (nivå 3). Klubbens hjemmebane er Stair Park.
Lidia Gueiler Tejada
Politiker
Venstrepolitikeren Gueiler ble i 1948 med i Víctor Paz Estenssoros bevegelse MNR (Movimiento Nacionalista Revolucionario). Hun giftet seg med en paraguayansk militær, Mareirian Pérez Ramírez, og fikk en datter, Teresa. Etter en tids ekteskap separerte Gueiler seg fra sin ektemake. Hun forlot sitt parti, men etter en tid i et annet revolusjonært venstreparti, MRIN, vendte hun tilbake til MNR.
Klostergata 23 (Moss)
Byggestil
Klostergata 23 er et våningshus oppsatt i såkalt empirestil. Typisk for denne stilen er enkelthet og naturlighet, noe som gjenspeiler seg veldig tydelig i boligens utseende og takform, et saltak.
Freden i Utrecht, 1713
Motiv
Trykket viser forskjellige øyeblikksbilder fra fredsforhandlingene som ledet til underskrivningen av fredstraktaten i Utrecht den 11. april 1713.
Flora-fontenen
Hutatma Chowk
Fra 1864 og fram til 1960 ble den plassen, chowk, hvor fem veier møtes, og hvor nevnte fontenen står, ble hetende Flora Fountain. Det ble endret i 1960 da plassen ble omdøpt til Hutatma Chowk («Martyrenes plass») for å minnes de 105 i Samyukta Maharashtra-bevegelsen som mistet livet i den urolige dannelsen av delstaten Maharashtra i 1955. Ved siden av Flora-fontenen er det satt opp en steinstatue, Hutatma-statuen, av et par patrioter som holder en fakkel. Plassen heter således Hutatma Chowk og det tidligere navnet refererer nå kun til selve Flora-fontenen. Begge deler, med sine viktorianske omgivelsene, er blitt erklært som en del av Mumbais kulturarv.
Line Anita Andreassen
Line Anita Andreassen (født 25. september 1977) er en norsk styrkeløfter som representerer Rana KK.
Andrea Dallavalle
Andrea Dallavalle (født 31. oktober 1999) er en italiensk friidrettsutøver som konkurrerer i tresteg.
EUs felles sikkerhets- og forsvarspolitikk
Gjennomføring
Gjennomføringen av CSDP innebærer utplassering av militære eller sivile oppdrag for fredsbevarelse, konfliktforebygging og styrking av internasjonal sikkerhet i samsvar med prinsippene i FNs charter.
Heiullspinnedderkopp
Heiullspinnedderkopp (Archaeodictyna consecuta) er en edderkopp som tilhører familien Ullspinnedderkopper.
Knudtzon (slekt)
Opprinnelse
i Gunnerusbiblioteket i Trondheim inneholder et bibliotek fra og har navn etter (1788–1864).
Slektsvåpen
De to innvandrer-brødrene Knudtzon brukte slektsvåpenet i segl, og det er brukt av etterkommerne i slekten. Våpenet kan beskrives (blasoneres) heraldisk slik: ''I blått skjold et sølv rep i dobbelt knute. Hjelmtegn på hjelmen er tre (2.1.) sølv sjøblad (?) med spissene mot hverandre.''
Skalleindeks
Metoder
Ansiktsindeksen viste om skallen hadde smalt eller bredt ansikt. Det var også vanlig å måle vinkelen på ansiktet sett fra siden.
Særeie
Ved en avtale om særeie (ektepakt) kan ektefellene avtale at det de eier eller senere erverver, skal være unntatt fra deling. En avtale om særeie kan også inngås med sikte på et forestående ekteskap.
For Norge, Kiæmpers Fødeland
Bidraget var en situasjonsrapport fra datidens Norge, formidlet gjennom den engelske reporteren Norman Fearless (John Cleese).
Turisttrikk
Turisttrikkene
Turisttrikkene har vært der så lenge det hadde vært turistattraksjoner som et museum, en park, et fornøyelsessted hvor det er mulig å kjøre trikk til. I de nordamerikanske byene kunne slike trikker betegnes som observation cars ettersom man var spesialrigget for å gi passasjerene gode observasjonsmuligheter i opplevelsesreisen. Ofte er veterantrikk stilt ut som turisttrikker av sporveismuseer enten som inntektskilde eller som del av et urbant tilbud, som historiske trikkekjøretøyer i sesongskjøring.
Det er ikke uvanlig at trikkeinteresserte skulle kjøpe utrangerte sporvogner for egne bruk. Et godt eksempel er sporveiselskapet Tosaden Kōtsū i Kochi i Japan som fram til 2014 het Tosa Denki Tetsudō (Tosa Elektrisk Sporvei), som har samlet til seg en flåte av unike og spesielle sporvogner fra over hele verden. Deriblant den norskbygde Type B1 nr. 198 av typen Gullfisk som var kjøpt i 1989 fra Oslo Sporveier. Siden mai 1992 var trikken i trafikk som ordinær trikk eller turisttrikk. Etter overføringen til Tosaden Kotsu ble den restaurert tilbake til det opprinnelige OS-utseendet.
Pachythecus
Pachythecus er en slekt av billene i delgruppen (underfamilien) Pterostichinae i familiegruppen løpebiller.
Palau under VM i friidrett 2022
Palau vil delta under VM i friidrett 2022 (utendørs) fra 15. til 24. juli 2022 i Eugene, Oregon i USA.
Britisk mesterskap i friidrett innendørs 2022
Referanser
<References />
Lorenzo Bianchi
Episkopalgenealogi
Hans episkopalgenealogi er:
Marit Aarum
Marit Johanne Aarum (født 22. april 1903, død 19. februar 1956) var en norsk samfunnsøkonom, kvinnesaksforkjemper og Venstrepolitiker, som var leder i Norsk Kvinnesaksforening 1955–1956. Hun hadde en rekke verv i Venstre og var vararepresentant til Stortinget.
Lasse Hovd
I 1957 startet de tre et munnspillorkester, men det var jo gitarmusikk som var tingen. Jan Hørtuns far spilte gitar, så han hadde tilgang både på gitar og en Skau-forsterker! Tor Myrseth fikk byttet inn fiolinen mot en gitar, og Hovd fikk tak i en spansk gitar. De lyttet til Radio Luxemburg, skrev av tekster og lærte seg sanger derfra. Det var nå de fant på navnet The Key Brothers. Key kom av Keyserløkka, og mange sanggrupper het noe med Brothers eller Sisters, selv om de ikke var søsken, dessuten sang de flerstemt og hadde flere sanger av The Everly Brothers på repertoaret.
Linda Kåda Høiland
Hun vant seks NM-gull og fem NM-sølv i perioden 2002–2014.
Jean Castex
Statsminister
Etter Édouard Philippes fratreden 3. juli 2020 ble Castex utnevnt til Frankrikes statsminister av president Emmanuel Macron. Han gikk av 22. mai 2022 og ble etterfulgt av Élisabeth Borne.
Jay Gould
Union Pacific Railroad
Etter å ha blitt kastet som president i Erie Railroad i 1872, vendte Jay Gould oppmerksomheten vestover. Den første transkontinentale jernbanen i USA ble fullført i 1869 av Central Pacific Railroad og Union Pacific Railroad (UP), og Gould fattet interesse for UP. Selskapet var svekket etter finanskrisen i 1873, og Gould begynte å kjøpe aksjer og obligasjoner. I 1874 skaffet han seg kontroll over selskapet, og ble styreformann. Han utnevnte Silas H. H. Clark til driftsjef. Clark var underlagt selskapets president Sidney Dillon, men mottok stadig instruksjoner fra Gould. På tross av nedgangstider greide Gould å sørge for at UP gikk med overskudd. Han effektiviserte og fant nye forretningsområder. Gould hadde 35 000 aksjer i Kansas Pacific Railway (KP), og hadde begjært selskapet konkurs etter manglende utbetaling av utbytte. Selskapet hadde vært under administrasjon siden 1876 da Gould i 1879 skaffet seg aksjemajoritet. Han hadde dermed også skaffet seg kontroll over Denver Pacific Railway som ble kontrollert av KP. I 1880 ble de tre selskapene slått sammen i et nytt selskap med navn Union Pacific Railway. I 1880 hadde Gould solgt seg ned i UP, og hadde ikke lenger majoritet. Han fortsatte imidlertid i styret frem til 1884 da han solgte seg helt ut og trakk seg fra styret i Union Pacific.
Wabash Railway
I 1879 hadde Gould kjøpt opp Wabash Railway og hadde også kontroll over Wabash' samarbeidspartner St. Louis, Kansas City & Northern Railroad. I november 1879 slo han sammen de to selskapene og dannet Wabash, St. Louis & Pacific Railroad (WSt.L&P) med totalt 2 250 kilometers linjenett. På dette tidspunktet eide Gould Union Pacific, og Wabash Railway var en del av Goulds ambisjon om å skape en sammenhengende jernbanelinje fra kyst til kyst. I slutten av desember 1881 ble han innsatt som selskapets president. Gould iverksatte et ekspansjonsprogram gjennom oppkjøp, lease og bygging, og i 1883 hadde han mer enn fordoblet selskapets linjenett i forhold til 1879. Alle utvidelsene og oppkjøpene hadde imidlertid tappet selskapet for midler, og i 1884 mistet Gould kontrollen over WSt.L&P da det gikk konkurs.
Missouri Pacific Railway
Mens han var styreformann i Union Pacific, la han merke til Missouri Pacific Railways (MP) raske ekspansjon, og anså selskapet som en trussel mot UP. For å bli kvitt en potensielt farlig konkurrent kjøpte han opp hele Missouri Pacific i 1879 (en metode han brukte flere ganger). Mellom 1880 og 1888 ble Missouri, Kansas & Texas Railway (Katy) leaset av Missouri Pacific. Mellom 1881 og 1885 ble Texas & Pacific Railway (T&P) - som Gould hadde hatt aksjer i siden 1879 - også leaset av Missouri Pacific. T&P og MP fortsatte å samarbeide også etter at leasingavtalen ble avsluttet i 1885, siden begge var kontrollert av Gould. Dette betød at Missouri Pacific hadde et solid fotfeste også i Texas. Selskapet forble under Jay Goulds kontroll, og ble etter hans død videreført av sønnen George Jay Gould fram til reorganiseringen i 1917. Missouri Pacific fortsatte som selvstendig selskap frem til 1997 da det fusjonert med Union Pacific.
Tommy Cooper
Døde på scenen
Et videoklipp som viser Tommy Coopers død ble i mai 2009 lastet opp til Youtube.com, noe som vakte sterk kritikk i mediene.
Porsanger bataljon
Porsanger bataljon er en bataljon i den norske Hæren. Avdelingen ble etablert 1. mai 2020 og er del av Finnmark landforsvar.
Atommakt
Selv om de har nektet for det, har det lenge vært en utbredt oppfatning at Israel har atomvåpen. Norge leverte i 1959 tungtvann til Israel. I 1986 ga en tidligere israelsk tekniker, Mordechai Vanunu, et intervju til The Sunday Times, der han kom med detaljerte opplysninger og bilde fra et israelsk atomanlegg. Ifølge Vanunu hadde Israel på det tidspunktet nok plutonium til å produsere 100 kjernefysiske bomber. I en tale ved et besøk til Tyskland i 2006 tok Israels statsminister, Ehud Olmert, med Israel i en oppramsing av land som har kjernefysiske våpen. Israel har ikke skrevet under på ikkespredningsavtalen, og det er heller ikke kjent at Israel har utført prøvespreninger.